Mauri Peltokangas

**Mauri Olavi Peltokangas** (s. 11. helmikuuta 1966 Kokkola) on suomalainen poliitikko, joka edustaa perussuomalaisia. Hänet valittiin vuoden 2019 vaaleissa eduskuntaan ensimmäisenä perussuomalaisena Keski-Pohjanmaalta. Peltokangas on kansallismielisen Suomen Sisun Keski-Pohjanmaan piiripäällikkö. Elokuussa 2021 Peltokangas valittiin puolueensa toiseksi varapuheenjohtajaksi. 

Peltokangas on tullut tunnetuksi ajettuaan ylinopeutta lukuisia kertoja ja saatuaan tuomioita törkeästä liikenneturvallisuuden vaarantamisesta. Tuomioiden mukaan "Peltokankaan menettely on ollut omiaan aiheuttamaan vakavaa vaaraa toisen hengelle tai terveydelle".

## Työura
Armeijan jälkeen Peltokangas toimi vuosia kiertävänä kauppiaana ja myi kaikenlaista käyttötavaraa. Hän oli 1990-luvulla töissä kengänkiillotuskoneita myyvässä yrityksessä. Ennen kansanedustajuuttaan tehnyt muun muassa kiinteistönvälittäjän töitä. Peltokangas on toiminut Asunto Björndahl Oy LKV:n myyntineuvottelijana. Hänellä on myös toiminimi M.Peltokangas.

## Poliittinen toiminta

Ennen eduskuntaan valituksi tulemistaan Peltokangas on vaikuttanut näkyvästi sosiaalisessa mediassa. Politiikassa hän on ollut mukana vuodesta 2008, jolloin hän pääsi silloisen asuinkuntansa Kaustisen kunnanvaltuustoon varasijalle. Vuonna 2017 hänet valittiin valtuustoon. Vuoden 2019 eduskuntavaaleissa Peltokangas sai kolmanneksi eniten ääniä kotikunnassaan Kaustisella. Enemmän ääniä saivat Keskustan Tuomo Puumala (668 ääntä) ja Mika Lintilä (360 ääntä). Hän oli vaalipiirinsä toiseksi eniten ääniä saanut ehdokas 13&nbsp;114 äänellä. Vuoden 2023 eduskuntavaaleissa Peltokangas valittiin uudestaan kansanedustajaksi 14&nbsp;548 äänellä. Hän sai eniten ääniä vaalipiirissään.

Peltokangas on yksi yleisradioveron lakkauttamista vaativan kansalaisaloitteen vireillepanijoista. Kansalaisaloitteen mukaan Yleisradion pitää hankkia rahoituksensa maksukortilla tai mainoksilla.

Elokuussa 2018 Peltokangas ilmoitti haastavansa Facebookin oikeuteen, koska oli saanut kuukauden eston. Heinäkuussa 2020 Peltokangas kirjoitti Facebookissa Suomen ministerien olevan ”säälittäviä persereikiä”. Hän väitti, että ministerit eivät olisi esittäneet pahoitteluja perussuomalaisen eduskunta-avustajan Pekka Katajan pahoinpitelyn johdosta.

## Näkemykset
### Arvot
Peltokangas sijoittuu vaalikonevastausten perusteella poliittiseen keskustaan tai keskusta-oikeistoon. *[[Yle]]n* vaalikoneessa Peltokangas sijoittuu arvoasteikolla vahvasti konservatiiviselle puolelle. *[[Helsingin Sanomat|Helsingin Sanomien]]* vaalikoneen käyttämällä GAL–TAN-jakaumalla Peltokankaan näkemykset ilmentävät kansalliskonservatismia (TAN). HS:n vaalikoneeseen Peltokankaan antamissa näkemyksissä korostuu voimakkaimmin kansalliskonservatiiviset mielipiteet.

## Osallistuminen Turun terrori-iskun muistotilaisuuteen

Elokuussa 2018 Peltokangas oli puhujana Turun terrori-iskun muistotilaisuudessa, johon osallistui myös uusnatsijärjestö Suomen Vastarintaliikkeen jäseniä. Tapahtuman järjesti Kansallismielisten liittouma. Peltokangas itse sanoutui irti Suomen vastarintaliikkeestä ja kertoi myös, ettei kuulu Kansallismielisten liittoumaan.

## Törkeät liikenneturvallisuuden vaarantamiset
Peltokangas sai vuonna 2026 syytteen törkeästä liikenneturvallisuuden vaarantamisesta ajettuaan ylinpeutta Virrat-Kuru välillä. Nopeutta oli 135 kilometriä tunnissa 80 km/h alueella. Peltokankaan ajokortti otettiin häneltä pois. Peltokangas sai Pirkanmaan käräjäoikeudessa 60 päiväsakkoa, josta tuli maksettavaa 5 400 euroa. 

Peltokangas tuomittiin vuonna 2024 törkeästä liikenneturvallisuuden vaarantamisesta 55 päiväsakon suuruiseen rangaistukseen ajettuaan Uudessakaarlepyyssä poliisin tutkaan 137 kilometrin tuntinopeudella alueella jossa nopeusrajoitus oli 80&nbsp;km/h.  Sakkoja tuli tapauksesta maksettavaksi 3&nbsp;960 euroa.

Hän oli syyllistynyt vastaavaan tekoon myös vuonna 2022, jolloin hän ajoi 140&nbsp;km/h 100&nbsp;km/h rajoitusalueella. 

Peltokangas on tuomittu aiemmin törkeästä liikenneturvallisuuden vaarantamisesta vuonna 2008. Peltokangas ajoi vuonna 1995 80&nbsp;km/h rajoitusalueella 141&nbsp;km/h, jolloin hänet tuomittiin törkeästä liikenteen vaarantamisesta.

## Syytteet
Peltokangas on ollut syytteessä kiihottamisesta kansanryhmää vastaan mutta saanut vapauttavan tuomion Pohjanmaan käräjäoikeudessa 2021 ja Vaasan hovioikeudessa 2022. 

## Lähteet